एक दिन पहले स्कूल की बिजली काटी, अंधेरे में हुई परीक्षा, एक केंद्र पर आधा घंटा लेट बंटा पेपर
बोर्ड परीक्षा के पहले दिन ही प्रशासन के दावे फेल हो गए। शताब्दीपुरम के मॉडल स्कूल का बिजली कनेक्शन पेपर से एक दिन पहले रात को काट दिया गया। चार शहर का नाका स्थित विद्या विहार स्कूल में बहुत कम रोशनी में छात्र पेपर देते मिले। यहां जांच करने पहुंचे अफसरों ने ज्यादा वाट की सीएफल लगाने के निर्देश दिए पर छात्र परेशान हुए। ज्यादातर परीक्षा केंद्रों के बाहर पिछले साल की तरह छात्र ओटी कोड आपस में बांटते दिखे। हालांकि इनमें एकरूपता नहीं थी पर केंद्रों के बाहर माहौल खराब हुआ।
मामा का बाजार कन्या हायर सेकंडरी स्कूल में पेपर आधा घंटा देर से बांटा तो छात्रों ने हंगामा कर दिया। बुधवार को एमपी बोर्ड के हायर सेकंडरी छात्रों का हिंदी विषय का पेपर था। पद्मा स्कूल के बाहर समूह में इकट्ठे छात्र ऑब्जेक्टिव टाइप प्रश्नाें के नंबर बनाकर एक-दूसरे को दे रहे थे। ऐसे हालात अधिकतर परीक्षा केंद्राें पर थे इसलिए पुलिस को छात्रों को हटाने कार्रवाई करनी पड़ी।
केंद्रों के बाहर ओटी नंबर दिए जाने की सूचना मिली थी, चेक करवाया तो अफवाह निकली। केंद्राध्यक्षों को निर्देश दिए हैं कि लोगों काे केंद्र के बाहर इकट्ठा न होने दिया जाए। विकास जोशी, डीईओ ग्वालियर
hin_Deva hin_Deva hin_Deva hin_Deva